निगम के जेई से लेकर मिनिस्टर तक को सीवरेज जाम की शिकायत दी, मगर कोई हल नहीं निकला
एकतरफ तो देश के प्रधानमंत्री नरेंद्र मोदी की ओर से स्वच्छ भारत अभियान चलाया हुआ है। वहीं अमृतसर का नगर निगम इस स्वच्छ अभियान को नहीं मानता, जिसकी जिंदा मिसाल दोआबा ऑटो के सामने बने दीप काम्प्लैक्स में देखने को मिलती है।
इस काम्प्लैक्स में सीवरेज जाम होने से गंदा पानी बाहर सड़क पर निकल रहा है। इसे ठीक करवाने के लिए एसोसिएशन की ओर से निगम के जेई से लेकर मंत्री तक पिछले तीन महीने में करीब 4 बार शिकायतें भी की, मगर अभी तक इसका कोई भी हल नहीं निकाल सका।
शाॅपकीपर एसोसिएशन के सदस्य जेपी अग्रवाल, कर्नल एसएस धालीवाल, नवदीप सिंह, तरुणदीप सिंह, पुनीत कुमार, संतोख सिंह, राजेश कुमार, मनिंदर सिंह, दविंदर सिंह, विक्रमजीत सिंह और मनिंदर सिंह ने बताया कि करीब 12 साल पहले दीप काम्प्लैक्स बनाया गया था। इसमें करीब 400 से ऊपर शाॅपकीपर है और सभी निगम को डिवेलपमेंट चार्ज देते हैं, मगर निगम ने डिवेलपमेंट के नाम पर कभी कोई विकास नहीं करवाया।
इस कॉम्प्लैक्स में पिछले दो महीने से सीवरेज जाम हो गया है। इसका गंदा पानी सड़कों और लोगों की बेसमेंट में जाकर रहा है। इसकी शिकायत निगम के जेई, एसडीओ, निगम कमिश्नर प्रदीप सभ्रवाल, मेयर बख्शी राम अरोड़ा और लोकल बॉडीज मंत्री अनिल जोशी को लिखित शिकायत की गई, मगर अभी तक किसी ने कोई हल नहीं निकाला। जबकि कॉम्प्लैक्स की बिल्डिंग 35, 36, 37 के सीवरेज पाइप पूरी तरह जाम हो चुके हैं। जिनका पानी सीवरेज के मैन होल से बाहर निकलता रहता है और इससे पूरे काम्प्लैक्स में बदबू फैलती रहती है, जबकि काम्प्लैक्स में रहने और आने-जाने वाले हरेक व्यक्ति को मुंह पर कपड़ा रखना पड़ता है।
शिकायतनंबर पर नंबर
काम्प्लैक्सएसोसिएशन के अनुसार उन्होंने सबसे पहले 20 अक्टूबर को नगर निगम को लिखित तौर पर शिकायत की थी। निगम की ओर से इस शिाकायत का नंबर 1584 दिया गया। इसके बाद तीन नवंबर को भी लिखित शिकायत दी गई जिसका शिकायत नंबर 4824 दिया गया। समस्या हल नहीं हुई तो इसके बाद अब 12 दिसंबर को शिकायत दी गई, जिसका नंबर 5217 दिया गया। उन्होंने कहा कि शिकायत पर शिकायत होने के बाद भी अभी तक कोई हल नहीं निकाला गया।
दोआबा ऑटो के सामने स्थित दीप काम्प्लेक्स में कोई भी विकास कार्य होने के कारण टूटी सड़क से जाता बाइक सवार। फोटो | भास्कर
^जब से बीआरटीएस ने सड़कों को चौड़ी करने का काम शुरू किया है। तभी से उन्होंने सड़क के मुख्य सीवरेज में मिट्टी भरकर जाम कर दिया है। जिसके कारण कई इलाकों में सीवरेज जाम की दिक्कतें रही है। निगम की ओर से उस मिट्टी को निकलवाने के लिए बीआईटीएस कर्मचारियों को कह दिया है। सर्दी ज्यादा होने के कारण रात के समय सीवरेज के मैनहोल में जाकर मिट्टी निकलने का काम कम होता है। फिर भी शनिवार को ट्रैक्टर या मशीन मंगवाकर काम्प्लैक्स का गंदा पानी निकलवा देंगे। -विजयकुमार, एसडीओ जोन नंबर पांच
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva